EkBass/fiwiki-20250220-pages-articles huggingface dataset:
Ellen Wester

Ellen Wester, kirjailijanimi E. Weer (20. maaliskuuta 1873 Rejmyre, Östergötlandin lääni, Ruotsi – 3. huhtikuuta 1930 Vaxholm, Ruotsi) oli ruotsalainen kirjailija ja kääntäjä. == Elämä ja ura == Westerin isä oli lääkäri Carl Erik Mauritz Wester ja äiti Ebba Wester, o.s. Pfeiff, oli aatelista syntyperää olevan luutnantin tytär. Hän kävi muutaman luokan Uppsalan ja Hjulstan (Enköping) tyttökouluja. Nuoruuden päiväkirja 1880-luvulta osoittaa, että hänellä oli palava kiinnostus ajan yhteiskunnallisia kirjallisiin kysymyksiin, kuten naisasiaan, ja samalla hän kapinoi vallitsevia käsityksiä vastaan. Hän hankki slaavilaisten kielten taitoja omatoimisesti, sillä isä ei sallinut hänen valmistua ylioppilaaksi. Hänestä tuli edellisen vuosisadanvaihteen merkittävimpiä ja samalla tuntemattomimpia kääntäjiä. Nimimerkkiä E. Weer käyttäessään hän tuli usein sekoitetuksi serkkuunsa kirjailija Ellen Hedvig Magdalena Westeriin. Wester aloitti kääntäjänuransa jo 18-vuotiaana ja keskittyi erityisesti puolalaiseen kirjallisuuteen. Kiinnostus puolalaiseen kirjallisuuteen syntyi varmaankin tuttavuudesta puolalaiseen maanpakolaiseen, antiikkikaupan perustajaan Henryk Bukowskiin ja tämän Ranskassa asuvaan sisareen. Hän kävi 1898–1899 useissa puolalaisissa kaupungeissa ja kirjoitti matkoistaan artikkelisarjoja Dagens Nyheteriin ja Lunds Dagbladiin. Wester ehti kääntäjänuransa aikana kääntää yli 80 kirjaa, ja lisäksi hän käänsi lehdille. Kun Henryk Sienkiewicz sai 1905 Nobelin kirjallisuuspalkinnon, hän oli kääntänyt jo molempien pääehdokkaiden Sienkiewiczin ja naispuolisen kaunokirjailijan Eliza Orzeszkowan kirjat. Samoin kun Władysław Reymont sai 1924 Nobelin, Wester oli jo ruotsintanut Reymontin ja tämän kilpailijan Stefan Żeromskin teokset. Hän käänsi myös tšekistä ja venäjästä sekä myös antiikin tekstejä. Käännöksistä on otettu uusia painoksia, joskin hieman nykyaikaistettuina. Wester asui koko aikuisikänsä Waxholmissa, paitsi kesät lapsuuden kotiseudulla Rejmyressä. == Palkinnot ja tunnustukset == * Letterstedtska priset, Vetenskapsakademien 1915 * Puolan valtion myöntämä kunniamerkki ”Polonia restituta” == Lähteet == == Aiheesta muualla == * Ellen Wester. Svenskt kvinnobiografiskt lexikon Luokka:Ruotsalaiset kirjailijat Luokka:Ruotsalaiset kielenkääntäjät Luokka:Vuonna 1873 syntyneet Luokka:Vuonna 1930 kuolleet
Gangsterin heila

Gangsterin heila (Married to the Mob) on Jonathan Demmen ohjaama rikoskomedia vuodelta 1988. Pääosia näyttelevät Michelle Pfeiffer ja Matthew Modine. Elokuvan musiikin on tehnyt Talking Heads -yhtyeen keulahahmo David Byrne. ==Juoni== Angela (Pfeiffer) on naimisissa mafian nousevan kyvyn (Baldwin) kanssa, kunnes iso kiho Tony the Tiger (Stockwell) ampuu miehen kuoliaaksi yllätettyään tämän oman rakastajattarensa kanssa kylpyammeesta. Hautajaisista alkaen Tony alkaa liehitellä leskeä, joka yrittää muuttaa kouluikäisen poikansa kanssa pois New Yorkin Brooklynistä päästäkseen eroon mafiatuttavistaan. Tony on kuitenkin sitkeä muttei tiedä, että hänen jäljillään on FBI:n etsivä (Modine), joka alkaa varjostaa myös Angelaa ja pian rakastuu tähän. Angelaa jahtaa myös Tonyn mustasukkainen vaimo (Ruehl), joka luulee Tonyn viettävän aikaa Angelan kanssa. Kaikki huipentuu suureen kohtaukseen miamilaisessa hotellisviitissä. == Rooleissa == Lähde: Viitattu 17.5.2021. == Vastaanotto == Pfeiffer sai pääosastaan Golden Globe -ehdokkuuden ja Stockwell sivuosastaan Oscar-ehdokkuuden. Sekä National Society of Film Critics että New York Film Critics Circle palkitsivat Stockwellin., Awards. Helsingin Sanomien Mikael Fräntin mielestä Demme heittää hyvää herjaa mafiatouhuista, muttei osaa aina vaihtaa tyylilajia parhaalla mahdollisella tavalla. Video-oppaassa vuodelta 1994 Asko Alanen luonnehti Gangsterin heilaa hemaisevan heppoiseksi sekaannuskomediaksi rikollisin maustein. Hän antoi elokuvalle kolme tähteä viidestä, mikä vastaa sanallista arviota ”hyvä”. The New York Timesin kriitikot valitsivat Gangsterin heilan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1988 yhdysvaltalaiset elokuvat Luokka:Jonathan Demmen ohjaamat elokuvat Luokka:Yhdysvaltalaiset komediaelokuvat
Paráfora

Paráfora () on kreikkalaisen poplaulaja Sákis Rouvásin 13. albumi, joka ilmestyi 14. joulukuuta 2010. == Kappaleet == # ”Spáse to chróno” (Σπάσε το χρόνο) # ”Paráfora” (Παράφορα) # ”Oi dyó mas” (Οι δυό μας) # ”Nekrós okeanós” (Νεκρός ωκεανός) # ”An poté” (Αν ποτέ) # ”Gia mas” (Για μας) # ”Agápisé me” (Αγάπησέ με) # ”Typikés epafés” (Τυπικές επαφές) # ”Kalokaíri kai fos” (Καλοκαίρι και φως) # ”I ákri tis klostís” (Η ἀκρη της κλωστής) # ”To állo sou misó” (Το ἀλλο σου μισό) # ”Eména thes” (Εμένα θες) # ”Géla” (Γέλα) # ”Próti nýchta” (Πρώτη νύχτα) # ”S’agapó kai févgo” (Σ'αγαπώ και φεύγω) == Lähteet == Luokka:Vuoden 2010 albumit
C Club

C-Club on pop-folk-laulaja Svetlana Ražnatovićin EP. Se julkaistiin 2012. == Kappaleet == # Probudi me kad bude gotovo # Zagrljaj # Sve što imam i nemam (C-club mix) # Igračka samoće (C-club mix) # Ona (C-club mix) # Nije mi dobro (C-club mix) == Lähteet == Luokka:Svetlana Ražnatovićin albumit Luokka:Vuoden 2012 EP:t
London Mix

London Mix on pop-folk-laulaja Svetlana Ražnatovićin remixalbumi. Se julkaistiin 2005. == Kappaleet == # Zamalo # Pazi sa kime spavaš # Zabranjeni grad # Plan B # Gore od ljubavi # Ne guši me # Prljavo # 39,2 # Stereo bol # Trula višnja == Lähteet == Luokka:Svetlana Ražnatovićin albumit Luokka:Vuoden 2005 remix-albumit
Golfodulcenmyrkkysammakko

Golfodulcenmyrkkysammakko (Phyllobates vittatus) on nuolimyrkkysammakoiden heimoon kuuluva sammakkoeläin. Golfodulcenmyrkkysammakko on pienikokoinen sammakko, koiraan pituus on 26 mm ja naaraan 31 mm. pääväri on kiiltävän musta, kuonosta silmän ohi lantiolle kulkee leveä oranssinkeltainen juova. Golfodulcenmyrkkysammakkoja tavataan Costa Ricassa Golfo Dulcen alueen alangoilla ja mahdollisesti myös Panaman puolella. Golfodulcenmyrkkysammakkoja pyydystetään ja kasvatetaan lemmikeiksi. Vankeudessa kasvaneissa yksilöissä ei ole myrkkyä, mutta villeinä elävät yksilöt ovat myrkyllisiä. Ne saavat myrkyn luontaisesta ravinnostaan. ==Lähteet== == Aiheesta muualla == * Sammakkolampi.net: Phyllobates vittatus, Golfodulcenmyrkkysammakko * iNaturalist: Phyllobates vittatus * ITIS: Phyllobates vittatus * UniProt: Taxonomy - Phyllobates vittatus * Global Biodiversity Information Facility (GBIF): Phyllobates vittatus * University of California, AmphibiaWeb: Phyllobates vittatus, Golfo Dulce Poison-Dart Frog * PheroBase: Semiochemicals of Phyllobates vittatus, the Golfo dulcean poison frog Luokka:Nuolimyrkkysammakot Luokka:Uhanalaiset sammakkoeläimet Luokka:Lemmikkieläimet
Rick Dangerous

Rick Dangerous on Core Designin kehittämä ja Firebird Softwaren julkaisema tasohyppelypeli. Peli on julkaistu vuonna Amigalle, Amstrad CPC:lle, Atari ST:lle, Commodore 64:lle, DOS:lle ja ZX Spectrumille. Peli on julkaistu vuonna 1995 Acorn Archimedesille. Peli oli Core Designin ensimmäinen julkaistu peli. Pelille on julkaistu seuraaja Rick Dangerous 2. == Kehitys == Pelin idea syntyi kun vasta perustetulle yritykselle etsittiin tuoreita peli-ideoita. Pelin konsepti esiteltiin Indiana Jones -tyylisenä seikkailuna. == Vastaanotto == Peli on saanut Amiga Format -lehden arvostelussa arvosanaksi 89%. David Cage on maininnut pelin suosikkipelikseen. == Lähteet == == Aiheesta muualla == * * * Luokka:Vuoden 1989 videopelit Luokka:Core Designin videopelit Luokka:Acorn Archimedes -pelit Luokka:Amiga-pelit Luokka:Amstrad CPC -pelit Luokka:Atari ST -pelit Luokka:Commodore 64 -pelit Luokka:DOS-pelit Luokka:ZX Spectrum -pelit
Òscar Ribas Reig

Òscar Ribas Reig (26. lokakuuta 1936 Sant Julià de Lòria, Andorra – 18. joulukuuta 2020 ) oli andorralainen poliitikko, joka oli Andorran ensimmäinen pääministeri. Hän toimi pääministerinä kahteen kertaan, 1982–1984 ja 1990–1994. Hän oli toisella kaudellaan edistämässä muun muassa Andorran ensimmäisen perustuslain luomista. Poliittisen uran lisäksi Ribas Reig on tehnyt uraa talouselämässä ja toiminut muun muassa sukunsa omistaman Banca Reigin hallituksessa. == Elämä == === Opiskelusta pankin kautta politiikkaan === Òscar Ribas Reig syntyi Sant Julià de Lòriassa vuonna 1936. Hän opiskeli oikeustiedettä Barcelonan yliopistossa, josta hän valmistui vuonna 1959. Valmistuttuaan Ribas Reig palasi Andorraan sukunsa pankki- ja teollisuusyritykseen. Hän oli Banca Reigin hallituksessa 1982–1993. Ribas Reigin poliittinen ura alkoi vuonna 1971, kun hänet valittiin Andorran parlamenttiin. Hän oli toinen naisten äänioikeutta puoltaneen lakialoitteen tekijöistä. Naiset saivat äänioikeuden 1973. Ribas Reig puolestaan valittiin vuonna 1974 toiselle kaudelle. Hän ajoi vahvasti poliittista uudistusta. Hän oli kahden kautensa aikana taloudellinen neuvonantaja, mikä vastasi muiden maiden ministeriä, sillä Andorrassa ei ollut tuolloin vielä varsinaisesti hallitusta. === Pääministerikaudet === Pitkä taistelu uudistusten puolesta palkittiin vuonna 1981, kun Ribas Reig valittiin parlamenttivaalien jälkeen maan ensimmäiseksi pääministeriksi. Aiemmin samana vuonna Andorrassa oltiin päätetty jakaa lainsäädäntä- ja toimeenpanovallat toisistaan. Ribas Reigin ensimmäisen hallituksen keskeisiä tavoitteita oli taloudelliset ja verotukselliset uudistukset. Ribas Reigin hallitus joutui kuitenkin eroamaan huhtikuussa 1984, kun sen yritys tuoda tulovero maahan epäonnistui. Ribas Reig nousi uudestaan pääministeriksi vuonna 1990 joulukuussa 1989 järjestettyjen vaalien jälkeen. Hallitusohjelmassa oli jälleen taloudellisia ja verotuksellisia uudistuksia sekä maan ensimmäisen perustuslain muodostaminen. Ribas Reigin hallitus erosi tammikuussa 1992, kun konservatiivit olivat estäneet perustuslain. Uusien vaalien jälkeen Ribas Reig sai pitää asemansa pääministerinä. Hän ilmoitti, että hallituksen tärkein tehtävä olisi luoda maalle laki, joka selventää vallan jakoa. Perustuslakikansanäänestyksessä 74,2 prosenttia äänestäjistä kannatti lain hyväksymistä. Andorran ensimmäisen perustuslain pohjalta pidettiin joulukuussa 1993 maan ensimmäiset monipuoluevaalit. Ribas Reigin Agrupament Nacional Democràtic sai eniten ääniä, ja Ribas Reig valittiin uudelleen pääministeriksi. Hallitus kaatui tällä kertaa 25. marraskuuta 1994, kun parlamentti hylkäsi vuoden 1995 valtionbudjetin. Ribas Reigin seuraajaksi nousi toiseksi suurimman puolueen johtaja Marc Forné Molné. === Paluu talouselämään === Banca Reigin puheenjohtajana Ribas Reig oli 1996–2001, jolloin Banca Reig ja Banc Agrícol i Comercial d’Andorran kanssa. Ribas Reig valittiin vuonna 2002 uuden Andbankin kunniapuheenjohtajaksi. Hän palasi vuonna 1998 myös Compañía Canariense de Tabacos -yrityksen hallituksen puheenjohtajaksi. == Lähteet == Luokka:Andorran pääministerit Luokka:Vuonna 1936 syntyneet Luokka:Vuonna 2020 kuolleet
Kekälenuolimyrkkysammakko

Kekälenuolimyrkkysammakko (Adelphobates galactonotus) on nuolimyrkkysammakoiden heimoon kuuluva sammakkoeläin. Se kasvaa noin 4 cm pitkäksi. Pohjaväri on musta, selässä on vaihtelevan muotoinen keltainen, oranssi tai punainen alue. Kekälenuolimyrkkysammakkoja tavataan Brasiliassa Parán, Maranhãon ja Tocantinsin osavaltioissa. Ne elävät trooppisen sademetsän lehtikarikkeen seassa, ja lisääntyvät lyhytaikaisissa lätäköissä. Kutu tapahtuu kuivalla maalla mistä kuoriutuvat sammakontoukat kannetaan veteen. Kekälenuolimyrkkysammakkoja pidetään myös lemmikkeinä terraarioissa. == Lähteet == == Aiheesta muualla == *iNaturalist: Adelphobates galactonotus *ITIS: Adelphobates galactonotus *UniProt: Taxonomy - Adelphobates galactonotus *University of Michigan, Animal Diversity Web (ADW): Adelphobates galactonotus *Global Biodiversity Information Facility (GBIF): Adelphobates galactonotus * University of California, AmphibiaWeb: Adelphobates galactonotus, Splash-Backed Poison Frog *Pherobase: Semiochemicals of Adelphobates galactonotus, the Red dart frog Luokka:Nuolimyrkkysammakot Luokka:Lemmikkieläimet
West of Liberty

West of Liberty () on saksalais-ruotsalainen kuusiosainen tv-sarja joka saa ensi-iltansa Suomessa toisena maana. Suomea ennen se on esitetty ainoastaan Norjassa. Sarja perustuu Thomas Engströmin suomentamattomaan romaaniin Väster om friheten. == Sarjan alku == Sarjan tapahtumat saavat alkunsa Marrakechistä Marokosta. Yhdysvaltalainen nainen Faye Morris (Michelle Meadows) on silminnäkijänä kun parturissa ammutaan teloitustyyliin kolme yhdysvaltalaista miestä. Faye Morris on tietovuotosivusto Hydraleaksin juristi. Hän on murhien vuoksi peloissaan ja pakenee Berliiniin jossa yrittää saada Yhdysvaltojen Saksan suurlähettilästä kiinni. Berlinin CIA saa tietää siitä ja jäljitää hänen puhelunsa ja toimiston päämies Clive Barner (Matthew Marsh) kaivaa esiin vanhan agenttinsa Ludwig Lichtin (Wotan Wilke Möhring). Barner ja Licht ovat kylmän sodan kokeneita veteraaneja. Barner kaipaa vanhoja hyviä aikoja jolloin hän oli uransa huipulla. Licht ei ole ollut aikoihin kuvioissa mukana. Hän oli aiemmin Stasin agentti joka toimi CIA:n kaksoisagenttina 80–luvulla. Sittemmin hänestä on tullut korviaan myöten veloissa oleva baarin pitäjä. Licht saa tehtäväkseen saattaa Morris turvaan ja suojella häntä mistä tapahtumat alkavat edetä. Berliinissä kuvattu agenttitarina on tehty englanniksi mutta myös muita kieliä käytetään. == Pääosat == == Lähteet == == Aiheesta muualla == * * Luokka:Ruotsalaiset televisiosarjat Luokka:2010-luvun televisiosarjat
Jukka Kuvaja

Jukka Antero Kuvaja (s. 4. marraskuuta 1953 Asikkala) on suomalainen hiihtäjä, joka edusti Suomea yhdistetyssä hiihdossa kolmissa olympialaisissaJukka Kuvaja. Olympic.org. Viitattu 8.5.2019Jukka Kuvaja, Sport Reference . Viitattu 8.5.2019 ja kaksissa maailmanmestaruuskilpailuissa. Hän edusti urallaan Lammin Säkiää ja Lahden Hiihtoseuraa. Kuvaja saavutti yhdistetyssä SM-hopeaa vuosina 1974 ja 1975 sekä SM-pronssia 1972, 1973, 1976, 1977 ja 1980. Kuvajan isä oli Suomea kaksissa olympiakisoissa edustanut maastohiihtäjä Pekka Kuvaja. == Saavutukset == * Sapporon talviolympialaiset 1972 sija 27. * Falunin MM- kilpailut 1974 sija 25. * Innsbruckin talviolympialaiset 1976 sija 11. * Lahden MM-kilpailut 1978 sija 16. * Lake Placidin talviolympialaiset 197 sija 22. == Lähteet == Luokka:Suomalaiset yhdistetyn hiihtäjät Luokka:Vuonna 1953 syntyneet Luokka:Elävät henkilöt
Harlekiininuolimyrkkysammakko

Harlekiininuolimyrkkysammakko (Oophaga histrionica) on nuolimyrkkysammakoiden heimoon kuuluva sammakkoeläin. Lajin väritys on vaihtelevan kirjava, useimmin tummalla pohjalla on punaisia tai keltaisia läikkiä. Harlekiininuolimyrkkysammakkoja tavataan Kolumbiasta vain Risaraldan departementistä. Sen levinneisyysaluetta pidettiin aiemmin laajempana, mutta monet populaatiot on siirretty 2010-luvulla omiin lajeihinsa. Kansainvälinen luonnonsuojeluliitto pitää lajia äärimmäisen uhanalaisena. == Lähteet == == Aiheesta muualla == * iNaturalist: Oophaga histrionica * ITIS: Oophaga histrionica * UniProt: Taxonomy - Oophaga histrionica * Global Biodiversity Information Facility (GBIF): Oophaga histrionica * University of Michigan, Animal Diversity Web (ADW): Oophaga histrionica Luokka:Nuolimyrkkysammakot Luokka:Uhanalaiset sammakkoeläimet
Michaela Madsen

Michaela Madsen (s. 28. joulukuuta 1993) on suomalainen lentopalloilija. Hän on pelipaikaltaan keskipelaaja. Madsen on edustanut kaudesta 2021–2022 lähtien Suomen Mestaruusliigassa pelaavaa Hämeenlinnan Lentopallokerhoa.. Madsen edusti kaudella 2018–2019 Ranskan pääsarjassa pelaavaa Racing Club Cannesia, kauden 2019–2020 alkupuolella belgialaista Lendeledeä ja kaudella 2020–2021 Tšekin liigassa pelaavaa Olomoucia. Ennen Ranskaan siirtymistään Madsen pelasi Suomen Mestaruusliigassa LP Viestissä ja HPK:ssa, joissa hän on voittanut neljä mestaruutta. Vuonna 2019 hän voitti Ranskan mestaruuden. Suomen maajoukkueessa Madsen on pelannut 61 ottelua elokuun 2023 loppuun mennessä. == Yksityiselämä == Madsenin sukunimi tulee tämän tanskalaiselta isältä, Niels Madsenilta. Madsenin vanhemmat Niels Madsen ja Vuokko Naukkarinen pelasivat pääsarjatasolla lentopalloa ja Michaelan pikkusisko Yasmine on myös maajoukkuelentopalloilija. Michaela Madsenin veli Alexander on puolestaan pääsarjatason koripalloilija. Madsenin serkku Joel Naukkarinen on kilpasoutaja. == Saavutukset == * Lentopallon mestaruusliigan voitto ** LP Viesti Salo (3) - 2012, 2013, 2014 ** HPK (1) – 2016 * Ranskan mestaruus ** Racing Club Cannes 2019 == Lähteet == Luokka:Suomalaiset lentopalloilijat Luokka:Vuonna 1993 syntyneet Luokka:Elävät henkilöt
Etionamidi

Etionamidi (C8H10N2S) on pyridiinijohdannaisiin kuuluva heterosyklinen orgaaninen yhdiste. Yhdistettä käytetään lääketieteessä antibioottina muille lääkeaineille vastustuskykyisen tuberkuloosin hoidossa. Etionamidi kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Huoneenlämpötilassa etionamidi on keltaista kiteistä ainetta. Yhdiste liukenee niukasti veteen ja alkoholeihin ja liukenee hyvin kuumaan asetoniin, dikloorietaaniin ja pyridiiniin. Etionamidi on aihiolääke, joka metaboloituu etionamidisulfoksidiksi. Tämä aineenvaihduntatuote on antibioottinen ja se estää mykobakteereja muodostamasta soluseinäänsä tarvitsemia mykolihappoja. Etionamidi on tehokas erityisesti Mycobacterium tuberculosis-lajia vastaan ja tehoaa myös eräisiin muihin saman suvun lajeihin. Etionamidi annetaan suun kautta tablettina. Sitä käytetään hoidettaessa muille antibiooteille resistenttejä tuberkuloosi-infektioita.Axel Kleemann: Antiinfectives for Systemic Use, 2. Antimycotics (Antifungals) and Antimycobacterials, Ullmann's Encyclopedia of Industrial Chemistry, John Wiley & Sons, New York, 2016. Paul Actor, Alfred W. Chow, Frank J. Dutko & Mark A. McKinlay: Chemotherapeutics, Ullmann's Encyclopedia of Industrial Chemistry, John Wiley & Sons, New York, 2000. ==Haittavaikutukset== Tyypillisimmät etionamidin aiheuttamat haittavaikutukset ovat vatsakipu, huonovointisuus, oksentelu, ripuli ja painon aleneminen. Etionamidi läpäisee veri-aivoesteen ja pääsee keskushermostoon. Haittavaikutuksina voi ilmetä huimausta, uneliaisuutta ja heikkoutta. Jopa psykoottisia oireita on raportoitu. ==Valmistus== Etionamidin synteesin ensimmäisessä vaiheessa dietyylioksalaatti kondensoituu emäksisissä olosuhteissa 2-butanonin kanssa. Muodostuva välituote reagoi syanoasetamidin kanssa ja tuotteeksi muodostuu 3-syano-4-karboetoksi-6-etyyli-2-pyridonia. Tämä yhdiste hydrolysoituu happamissa olosuhteissa 4-karboksi-6-etyylipyridoniksi. Reaktio fosforyylikloridin ja fosforipentakloridin ja etanolin kanssa johtaa etyyli-6-etyyli-2-kloori- isonikotinaattiin, joka pelkistetään vedyttämällä etyyli-6-etyyli- isonikotinaatiksi. Toiseksi viimeinen vaihe on reaktio ammoniakin ja fosforipentoksidin kanssa ja viimeinen vaihe on reaktio divetysulfidin kanssa, jolloin muodostuu tuotteeksi etionamidia. : ==Lähteet== Luokka:Antibiootit Luokka:WHO:n tärkeimmät lääkkeet
Kōan (keisari)

Kōan () oli Japanin 6. keisari. Hänen edeltäjänsä oli keisari Kōshō ja seuraaja keisari Kōrei. Kōan hallitsi vuosina (392)–291 eaa. == Lähteet == Luokka:Japanin keisarit
Andorran kansanäänestys perustuslaista

Andorran kansanäänestys perustuslaista pidettiin 14. maaliskuuta 1993. Kansanäänestyksessä äänestettiin siitä, hyväksytäänkö maahan uusi perustuslaki, jonka muotoilu oli aloitettu vuonna 1990 Euroopan neuvoston painostuksesta. Noin 74 prosenttia äänestäneistä oli uuden perustuslain kannalla. Äänestysprosentti oli lähes 76 prosenttia. == Tulokset == == Lähteet == Luokka:Kansanäänestykset Luokka:Perustuslait Luokka:Andorran politiikka Luokka:1993
The Boots

The Boots on vuonna 1987 perustettu suomalainen yhtye. Yhtyeen perustivat kitaristi Jarmo Heikkinen veljensä basisti Petri Heikkisen sekä rumpali Raimo Raappanan kanssa. Yhtyeen kokoonpano on sittemmin vaihdellut. Yhtye on tehnyt viisi omaa albumia ja kaksi albumia Kauko Röyhkän kanssa. == Aiheesta muualla == *The Boots Pohjoista musiikkia. Ouka.fi * The Boots, Discogs Luokka:Suomalaiset yhtyeet
!Oka Tokat

!Oka Tokat on televisioyhtiö ABS-CBN:n esittämä filippiiniläinen draamasarja. Sen päärooleissa ovat Ricky Davao, Diether Ocampo, Jericho Rosales, Angelika dela Cruz, Rica Peralejo, Paolo Contis ja Agot Isidro. Vuonna 2012 sarja sai jatkoa uusilla näyttelijöillä ja ohjelman nimeksi tuli "Oka2kat". ==Näyttelijät== == Lähteet == Luokka:1990-luvun draamasarjat Luokka:1990-luvun kauhusarjat Luokka:2000-vuosikymmenen draamasarjat Luokka:2000-vuosikymmenen kauhusarjat Luokka:Filippiiniläiset draamasarjat Luokka:ABS-CBN:n draamasarjat
Zelig

Zelig on Woody Allenin käsikirjoittama ja ohjaama yhdysvaltalainen komediaelokuva vuodelta 1983. Pseudodokumentin tyyliin rakennettu elokuva on kertovinaan tositarinaa hämmästyttävän muuntautumiskykyisestä ja miellyttämishaluisesta 1900-luvun miehestä (nimiosassa Allen itse), kaikkien aikojen konformistista, joka oli monessa mukana kykenemällä vaihtamaan roolia kulloisenkin seuransa mukaisesti. Dokumentaarista vaikutelmaa korostavat vanhat uutisfilmit sekä käsikirjoitetut pseudohaastattelut todellisten älyköiden kuten Susan Sontagin ja Bruno Bettelheimin kanssa. == Rooleissa == == Vastaanotto == Zelig sai kaksi Oscar-, kaksi Golden Globe- ja viisi Bafta- palkintoehdokkuutta muttei yhtään voittoa. Festivaaleilla se palkittiin muun muassa Venetsian elokuvajuhlien parhaana., Awards Elokuvakerhojen liiton Projektio-lehdessä suomalaiskriitikot äänestivät Zeligin vuoden 1984 toiseksi parhaaksi ensi-iltaelokuvaksi Francesco Rosin Kolmen veljeksen jälkeen. Helsingin Sanomien Matti Salo kirjoitti elokuvasta laajan jutun noin kuukautta sen Suomen-ensi-illan jälkeen. Hänestä Zelig oli Allenin siihen asti omintakeisin työ ja todella onnistunut tuotos Manhattanin jälkeisten ”sekoilujen” Stardust Memories ja Kesäyön seksikomedia jälkeen. Saman lehden Mikael Fränti kirjoitti elokuvan tv-esityksen alla 1994 Zeligistä: ”Mitään näin järisyttävän selväpiirteistä ja täydellistä Allen ei ehkä ole luonut aikaisemmin eikä myöhemmin.” Filmgoer-verkkojulkaisun Aleksi Salosen mielestä Zelig on postmodernin elokuvan ehdoton klassikko: ”Zelig osoittaa käytännössä miten dokumentin muotokieli on sen uskottavuuden tae, ei sisältö. Se todistaa lähes vastustamattomasti dokumenttielokuvan totuuden konstruoituneisuuden ja valaisee historiaa kertomuksena, jonka käänteet ovat kaikkea muuta kuin objektiivisia tosiasioita.” Allen mainitsi vuoden 2010 haastattelussa Zeligin aikajärjestyksessä vanhimpana suosikkinaan omien elokuviensa joukosta. Muut olivat Kairon purppuraruusu (1985), Miehiä ja vaimoja (1992), Luotisade Broadwaylla (1994), Match Point (2005) ja Vicky Cristina Barcelona (2008). == Lähteet == Luokka:Woody Allenin ohjaamat elokuvat Luokka:Vuoden 1983 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat
Thekla Knös

Thekla Levinia Andrietta Knös (17. kesäkuuta 1815 Uppsala, Ruotsi – 10. maaliskuuta 1880 Växjö, Ruotsi) oli ruotsalainen kirjailija, virsirunoilija ja kääntäjä. Thekla Knösin isä oli Gustaf Knös, pappi ja itämaisten kielten professori, ja äiti oli Alida Knös, o.s. Olbers. Knösin kirjalliset ihanteet muotoutuivat Uppsalan kirjallisissa salongeissa, joissa olivat mukana muun muassa P. D. A. Atterbom, Erik Gustaf Geijer ja Malla Silfverstolpe. Joskin suunta oli ajan romanttisia virtauksia vastaan kohti realismia. Kun äiti ja tytär isän kuoleman jälkeen ajautuivat puutteeseen, kaikki keinot elannon hankkimiseksi olivat hyödyksi. Englannin-, ranskan- ja saksantaitoinen Knös aloitti kirjailijantyönsä ohella kääntäjänuran, joka tuotti pääosan tuloista. Lisäksi hän antoi kieltenopetusta. Knösin ilmaisumuodoksi tuli runous, ja hän sai 1851 runosikermästään "Ragnar Lodbrok" Ruotsin akatemian suuren palkinnon, toistaiseksi ainoana naisena. Kohua herätti, että samalla kertaa hän sai pienen palkinnon runoista ”Smärre skaldestycken”. Hänen ensimmäinen proosateoksensa oli Elfvornas qvällar (1851). Tässä avainromaanissa hän käsitteli Uppsalan salonkikulttuuria. Knösin ensimmäinen käännöstyö oli Charles Dickensin Syrsan vid spiseln (1847), ja sen julkaisi C. A. Bagge. Yhteistyö Baggen kustannustalon kanssa jatkui sitten usean teoksen verran. Hän käänsi myös jatkokertomuksia Svenska Dagbladetille. Sen jälkeen hän työskenteli muille kustantamoille. Hänen päälajinsa oli runous, mutta hän käänsi myös proosaa ja näytelmiä ja yhden oopperalibreton. Käännökset julkaistiin alkuun nimettöminä, kuten silloin oli tapana, joten tiedot niistä perustuvat hänen kirjeenvaihtoonsa ja päiväkirjoihinsa. Akatemian palkinto teki hänen nimestään niin tunnetun, että se alettiin liittää käännöksiin. Knösin omia runoja on käännetty saksaksi. Näytelmät ja oopperalibretto ovat tilaustöitä. Tuotteliaisuus väheni, kun kirjoituskäsi kipeytyi niin että hän sai kirjoituskiellon. Lisäksi vuonna 1855 tapahtunut äidin kuolema ja sen aiheuttama masennus vaikuttivat niin, että vasta kymmenen vuoden kuluttua hän pääsi taas työn makuun. Toisin kuin siihen aikaan oli yleisenä tapana, hän säilytti kunnioituksesta kirjoittajaa kohtaan nimet ja tapahtumaympäristöt alkuperäisinä. Hän keskusteli asiasta eri tavoin ajattelevien kollegoidensa kanssa kirjeenvaihdossa. Knös sai aikanaan arvostusta, mutta Henrik Schüttistä alkaen hän on painunut unohduksiin. == Lähteet == == Aiheesta muualla == * Gösta Lundström: Thekla L A Knös, Svenskt biografiskt lexikon * Thekla Knös, Nordisk Familjebok (Projekt Runeberg) Luokka:Ruotsalaiset runoilijat Luokka:Ruotsalaiset kielenkääntäjät Luokka:Vuonna 1815 syntyneet Luokka:Vuonna 1880 kuolleet
Pierre Rosanvallon

Pierre Rosanvallon (s. 1. tammikuuta 1948 Blois, Ranska) on ranskalainen historioitsija, kirjailija ja Collège de Francen nykyaikaisen politiikan tutkimuksen professori. Hänen kirjoituksensa keskittyvät demokratian tilaan, Ranskan poliittiseen historiaan, hallinnon rooliin sekä yhteiskunnalliseen oikeuteen. Hänen teoksiaan on käännetty 22 kielelle, myös suomeksi. Rosanvallon on myös ranskalaisen yhteiskuntatieteisiin keskittyvän EHESS- korkeakoulun opetusvastaava (engl. director of studies). Hän toimi vuosina 1992–2005 koulun Raymond Aronin mukaan nimetyn politiikan tutkimuslaitoksen johtajana. Rosanvallon on tieteellisen jaoston jäsen sekä Ranskan kansalliskirjastossa että Ranskan arvostetuimmassa kauppakorkeakoulussa École normale supérieuressa. Hän on valmistunut filosofian tohtoriksi pariisilaisesta École des Hautes Études Commerciales (HEC) -johtamiskoulusta. Rosanvallon perusti yhdessä ranskalaisen historioitsijan François Furet'n kanssa vuonna 1982 Fondation Saint-Simon -ajatushautomon, joka lopetettiin vuonna 1999. == Julkaisut == * L'Âge de l'autogestion, Le Seuil, coll. Points politique, 1976. * Le capitalisme utopique: critique de idéologie economique. Editions du Seuil, 1979. * La Crise de l'État-providence, Editions du Seuil, 1981 . * Le Moment Guizot, Gallimard, 1985. * L'État en France de 1789 à nos jours, Editions du Seuil, L'Univers historique, 1990. * La Monarchie impossible Fayard 1994 * La Nouvelle Question sociale, Points, Essais, 1995 * Le Nouvel Âge des inégalités (yhdessä Jean-Paul Fitoussin kanssa), Editions du Seuil, 1996 * Le Peuple introuvable : Histoire de la représentation démocratique en France, Folio Histoire, 1998. * La Démocratie inachevée. Histoire de la souveraineté du peuple en France, Gallimard, Bibliothèque des histoires, 2000 * Le capitalisme utopique: Histoire de l'idée du marché. Editions de Seuil, 1999. * Le Sacre du citoyen. Histoire du suffrage universel en France, Folio Histoire, 2001 * Pour une histoire conceptuelle du politique, Editions du Seuil, 2003 * Le Modèle politique français. La société civile contre le jacobinisme de 1789 à nos jours, Le Seuil, 2004 * La contre- démocratie. La politique à l'âge de la défiance, Seuil, 2006. ** suom. Vastademokratia: Politiikka epäluulon aikakaudella. suom. Tapani Kilpeläinen, Tampere: Vastapaino, 2008. * La légitimité démocratique. Impartialité, réflexivité, proximité, Editions du Seuil, Paris 2008. ** suom. Demokraattinen oikeutus: Puolueettomuus, refleksiivisyys, läheisyys. suom. Vappu Helmisaari. Tampere: Vastapaino, 1. p. 2013, 2. p. 2019. * La société des égaux, Paris: Seuil, 2011. * Le Parlement des invisibles, Le Seuil 2014 * Le Bon Gouvernement, Le Seuil, 2015 * Notre Histoire intellectuelle et politique, 1968-2018, Le Seuil, 2018 *Le Siècle du populisme : Histoire, théorie, critique, Le Seuil, 2020 == Lähteet == Luokka:Elävät henkilöt Luokka:Vuonna 1948 syntyneet Luokka:Ranskalaiset professorit Luokka:Ranskalaiset historioitsijat
Inti Creates

Inti Creates on japanilainen vuonna 1996 perustettu videopelien kehittäjä ja julkaisija. Se tunnetaan parhaiten mm. useiden Mega Man -sarjaan kuuluvien pelien kehittäjänä. Inti Creates on kehittänyt yli 50 peliä, useille eri julkaisijoille Japanissa. Ensimmäinen peli, jonka yritys sekä kehitti että julkaisi täysin itsenäisesti, oli vuoden 2014 Azure Striker Gunvolt . ==Inti Createsin kehittämiä pelejä== Tämä on epätäydellinen luettelo Inti Createsin kehittämistä peleistä, luettelossa ovat Japanin ulkopuolella julkaistut pelit. * Mega Man Zero (2002) * Mega Man Zero 2 (2003) * Mega Man Zero 3 (2004) * Mega Man Battle Chip Challenge (2004) * Mega Man Zero 4 (2005) * Mega Man ZX (2006) * Mega Man ZX Advent (2007) * Mega Man 9 (2008) * Mega Man 10 (2010) * Power Rangers Samurai - The Game (2011) * Naruto Powerful Shippuden (2013) * Pac-Man and the Ghostly Adventures (2013) * Azure Striker Gunvolt (2014) * Mighty Gunvolt (2014) * Mighty No. 9 (2016) * Gal*Gun: Double Peace (2016) * Azure Striker Gunvolt 2 (2016) * Blaster Master Zero (2017) * Mighty Gunvolt Burst (2017) * Gal*Gun VR (2017) * Gal*Gun 2 (2018) * Bloodstained: Curse of the Moon (2018) * Dragon Marked for Death (2019) * Blaster Master Zero 2 (2019) * Blaster Master Zero 3 (2021) * Gunvolt Chronicles: Luminous Avenger iX (2022) * Card-En-Ciel (2024) == Lähteet == ==Aiheesta muualla== *Kotisivut Luokka:Japanilaiset videopeliyritykset
Akhilleion (Joonia)

Akhilleion (, tai Achilleium) oli antiikin aikainen kaupunki ja kaupunkivaltio (polis) Jooniassa nykyisen Turkin alueella. Sen tarkkaa sijaintia ei tunneta. Akhilleionin tiedetään sijainneen jossakin päin Maiandros-joen (nyk. Menderes) laaksoa. Tämän perusteella se voidaan erottaa samannimisestä frurionista eli linnoituksesta, joka Stefanos Byzantionlaisen mukaan sijaitsi lähellä Smyrnaa. Akhilleionin historiasta ei tiedetä paljoakaan. Kaupunki tunnetaan ennen kaikkea Ksenofonin Hellenikassa olevian mainintojen perusteella, jolloin se on ollut olemassa poliksena ainakin klassisella kaudella 400- ja 300-luvuilla eaa.Ksenofon: Hellenika 3.2.17, 4.8.17. == Lähteet == Luokka:Joonian kaupungit
Notion

Notion (, ) voi viitata seuraaviin antiikin aikaisiin kaupunkeihin: * Notion, kaupunki Aioliissa * Notion eli Nea Kolofon (”Uusi Kolofon”), kaupunki Jooniassa
Notion (Aiolis)

Notion (, ) oli antiikin aikainen kaupunki ja kaupunkivaltio (polis) Aioliissa nykyisen Turkin alueella. Sen tarkempaa sijaintipaikkaa ei tunneta. Notion esiintyy Herodotoksella Aioliin dodekapoliin eli kahdentoista kaupungin joukossa.Herodotos: Historiateos 1.149. Siitä ei kuitenkaan tiedetä mitään muuta. Usein on esitetty, että kyseessä olisi sama kaupunki kuin Jooniassa sijainnut Notion, joka oli Kolofonin satamakaupunki. Tätä ei kuitenkaan voida tietää varmuudella, ja siksi kaupunki on luetteloitu erilliseksi polikseksi. == Lähteet == Luokka:Aioliin kaupungit
Bosporos

Bosporos (, ) voi viitata seuraaviin paikkoihin: * Bosporinsalmi, Euroopan ja Aasian erottava salmi * Bosporoksen valtakunta, antiikin aikainen valtakunta Mustanmeren pohjoisrannikolla * Pantikapaion eli Bosporos, antiikin aikainen kaupunki Taurien Khersonesoksella eli nykyisellä Krimin niemimaalla Luokka:Antiikin Kreikan maantiede
Keltanuoli

Keltanuoli (Phyllobates bicolor) on nuolimyrkkysammakoiden heimoon kuuluva sammakkoeläin. Se on noin 4 cm pitkä ja väriltään keltainen. Keltanuolisammakoita tavataan Kolumbiassa Cordillera Occidentalin länsirinteillä, Risaralda, Chocó and Valle del Cauca maakunnissa. == Lähteet == == Aiheesta muualla == *iNaturalist: Phyllobates bicolor *ITIS: Phyllobates bicolor *UniProt: Taxonomy - Phyllobates bicolor *Global Biodiversity Information Facility (GBIF): Phyllobates bicolor *University of Michigan, Animal Diversity Web (ADW): Phyllobates bicolor * University of California, AmphibiaWeb: Phyllobates bicolor, Black Leg Poison Dart Frog, Neará *PheroBase: Semiochemicals of Phyllobates bicolor, the Black-legged poison frog Luokka:Nuolimyrkkysammakot Luokka:Uhanalaiset sammakkoeläimet
Siri Dahlquist

Sigrid (Siri) Hedvig Naëmi Dahlquist (o.s. Jonsson; 14. maaliskuuta 1889 Bromma, Ruotsi – 22. tammikuuta 1966 Uppsala) ruotsalainen teologi ja virsirunoilija. Dahlquist suoritti ylioppilastutkinnon Wallinska skolan -koulusta Tukholmassa 1907 ja hänestä tuli yksi Ruotsin ensimmäisiä naisteologeja. 1913 hän suoritti toisena naisena Ruotsissa teologian kandidaatin tutkinnon. Opiskeluaikanaan hän toimi aktiivisesti nuorkirkkoliikkeen parissa. Dahlquist oli uskonnonopettaja Tukholman tyttökouluissa 1912–1913 sekä toimi toimittajana. Mentyään avioliittoon Gunnar Dahlquistin kanssa hän omistautui kokopäiväisesti papin vaimon tehtävään. Gunnar Dahlquist toimi Ruotsin kirkon lähetyksen johtajana. Siri Dahlquist toimi Ruotsin naisten lähetys­yhdistyksen puheenjohtajana 1922–1966 ja hän otti mielellään osaa lähetysteologiseen keskusteluun ja 1930-luvulla hän kiinnostui ns. Oxford-liikkeestä. Hän oli kiinnostunut myös papin viran avaamisesta naisille, jo 1919 hän kirjoitti artikkelin otsikolla ”Är prästämbetet ett kvinnokall?" (Onko papinvirka kutsumus naisille?). Hänen mukaansa naisilla ja miehillä on samanlainen arvo ja vastuu Jumalan valtakunnassa. Hänen mukaansa tarvitaan teologisesti koulutettuja naisia, joilla on virka kirkossa, nuorisoliikkeiden palveluksessa, lähetystyössä ja diakonissojen kouluttajina. Dahlquist tunnetaan ennen muuta virsirunoilijana. Hänen virsiään on virsikirjan ohella vapaitten kirkkojen laulukirjoissa ja muissa laulukokoelmissa. Hän julkaisi runojaan sanomalehdissä ja aikakauslehdissä sekä julkaisi kirjoja. Hänen virsissään on usein teemoina ajatukset jotka liittyvät nuorkirkkoliikkeen teologiaan ja julistukseen; Kristuksen pelastava teko, kutsumus, ratkaisu, seuraaminen ja pyhitys, palvelu, evankeliointi ja lähetys. Suomen evankelis-luterilaisen kirkon virsikirjassa on kaksi Dahlquistin virttä: 427 "Taas uudet kielet vievä sanomaa" (Låt nya tankar tolka Kristi bud, suom. Anna-Maija Raittila 1979) ja 492 "Ystävä sä lapsien", 2–3 säkeistöt (säk. 2–3 suom. Lauri Pohjanpää 1923, säk. 3 virsikirjakomitea 1937) Ruotsin kirkon virsikirjassa on yksi hänen kirjoittamansa virsi, 417 "Taas uudet kielet vievät sanomaa" sekä hänen kääntämänsä virret 137 "Rakkaudesta maailmaan" (O Christ, Thy love to all the world, George Robson n. 1900, suom. Niilo Rauhala 1994) ja 585 "Kiiruhda! Päivä rientää" (Work, for the night is coming, Annie L. Coghill 1854, suom. Pekka Kivekäs 1998), sekä virsi 743 "Ystävä sä lapsien", joka on virsikirjan lisäysosassa, samassa sanamuodossa kuin Suomen evankelis-luterilaisen kirkon virsikirjassa. == Lähteet == Luokka:Vuonna 1889 syntyneet Luokka:Vuonna 1966 kuolleet Luokka:Ruotsalaiset teologit Luokka:Ruotsalaiset virsirunoilijat
Isku selkään

Isku selkään (Straight Time) on Ulu Grosbardin ohjaama yhdysvaltalainen rikoselokuva vuodelta 1978. Edward Bunkerin romaaniin Julmin peto (No Beast So Fierce, 1973) perustuva tarina kertoo kuvaa Max Dembon (Dustin Hoffman) ehdonalaista vankeutta, romanssia ja jalokiviryöstöä. Pääosanäyttelijä Dustin Hoffman on ohjannut osan elokuvan kohtauksista, mutta hän ei pitänyt kaksoisroolistaan vaan ohjaajaksi otettiin Ulu Grosbard. Hoffman pitää kuitenkin Iskua selkään yhtenä parhaista elokuvistaan. Hän palasi ohjaajan tehtävään vasta yli 30 vuotta myöhemmin elokuvassa Kvartetti (2012). == Rooleissa == == Vastaanotto == Elitisti-elokuvasivuston Lasse Tapionsalon mielestä Isku selkään vahvistaa entuudestaan käsitystä 1970-luvusta yhtenä amerikkalaiselokuvan luovimmista kausista: ”Vanhan pöhöttyneen järjestelmän murruttua tuoreet tekijät pääsivät virkistämään kankaita elämän makuisilla tarinoillaan, joista tämä pieni helmi on vahva näyte.” Helsingin Sanomien Helena Ylänen piti elokuvaa sensitiivisenä ja kelvollisena kuvauksena vankilasta vapautuvasta murtomiehestä, mutta näki siinä pientä teennäisyyttä ja harmitteli elokuvan loppuratkaisussa ilmenevää näkökulman kaventumista: Dustin Hoffmanin esittämällä päähenkilöllä ei olekaan niin avoimia mahdollisuuksia kuin katsojalle on tarinan kuluessa uskoteltu. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1978 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset romaaneihin perustuvat elokuvat
Aeroflotin lento 1492

Aeroflotin lento 1492 oli Aeroflotin Venäjän sisäinen reittilento Moskovasta Murmanskiin. Lennolla 5. toukokuuta 2019 käytetty Suhoi Superjet 100-95B joutui palaamaan takaisin Moskovan Šeremetjevon kansainväliselle lentoasemalle pian lentoonlähdön jälkeen salamaniskun vioitettua koneen sähköjärjestelmiä. Hätälasku kuitenkin epäonnistui koneen osuttua kiitotiehen liian kovaa ja pompattua takaisin ilmaan. Tätä seuranneen toisen kosketuksen voimasta koneen päälaskutelineet romahtivat, ja se liukui kiitotietä pitkin syttyen tuleen. Onnettomuuslennolla oli 73 matkustajaa ja viisi miehistön jäsentä. Onnettomuudessa sai surmansa 40 matkustajaa ja yksi miehistön jäsen. Lisäksi 11 koneessa ollutta loukkaantui. == Lähteet == Luokka:Vuoden 2019 lento- onnettomuudet Luokka:Lento-onnettomuudet Venäjällä Luokka:Moskovan alue
Skylaks Karyandalainen

Skylaks Karyandalainen (, ; 500/400-luku eaa.) oli antiikin kreikkalainen tutkimusmatkailija ja maantieteilijä, joka oli kotoisin Karyandasta Kaariasta. Herodotos kertoo, että Persian kuningas Dareios lähetti Skylaksin tutkimusmatkalle alas Indus-jokea pitkin, koska halusi tietää, missä joki laskee mereen. Skylaks lähti matkalle Kaspatyroksen (oikeammin Kaspapyros) kaupungista ja Paktyiken maakunnasta, ja purjehti kumppaneineen jokea alajuoksulle ja itään (Herodotoksen mukaan, oikeammin lounaaseen) päin, kunnes he saapuivat merelle. Tämän jälkeen he purjehtivat länteen Intian valtameren läpi ja edelleen Arabian niemimaan ympäri Punaisellemerelle. Purjehdus päättyi Egyptiin jonnekin nykyisen Suezinlahden rannikolle, paikkaan, josta foinikialaiset olivat aiemmin aloittaneet Libyan (eli Afrikan) ympäripurjehduksen. Koko matka kesti kolmekymmentä kuukautta ja ajoittuu 500-luvun eaa. lopulle.Herodotos: Historiateos 4.44. Skylaks on saattanut kirjoittaa matkastaan maantieteellisen teoksen. Hänen nimiinsä aiemmin laitettu nykyaikaan säilynyt teos Periplus on kuitenkin myöhäisempi ja peräisin 300-luvulta eaa., eikä edes käsittele samaa aluetta, jolla Skylaks purjehti. Sen kirjoittajasta käytetään tutkimuksessa nimeä Pseudo-Skylaks. Suda sekoittaa Skylaks Karyandalaisen myöhempään Skylaks Halikarnassoslaiseen. == Lähteet == Luokka:400-luvulla eaa. kuolleet Luokka:Antiikin kreikkalaiset maantieteilijät Luokka:Antiikin kreikkalaiset tutkimusmatkailijat Luokka:Ennen ajanlaskun alkua syntyneet
Uskonto Irlannissa

Vuoden 2016 väestönlaskennassa 78,3% Irlannin väestöstä pitää itseään katolisina. Uskonnottomien osuus oli 9,8%. ==Katolisuus== Irlannin irtauduttua Britanniasta 1921 kirkko vastasi koulutuksesta ja terveydenhuollosta. Brittivallan aikana katolisuudesta rangaistiin ja siitä muodostui irlantilaisille nationalisteille peruste maan itsenäisyydelle sekä tärkeä osa kansallista identiteettiä. Vuonna 2018 alakoululaisista 96% käy katolista koulua. Irlantilaisten suhde kirkkoon on kuitenkin maallistumisen seurauksena muuttunut, myös katolisen kirkon skandaalit ovat vähentäneet kirkon jäsenmäärää. Irlannissa on kirkon piirissä havaittu paljon seksuaaliseen ahdisteluun liittyviä skandaaleja sekä Tuamin katolisen lastenkodin pihalta löytyi lasten joukkohauta. Irish Independent -lehti julkaisi vuonna 2014 kuolleiden lasten nimiä ja artikkeleita lastenkodista, vuonna 2015 hallitus alkoi tutkimaan asiaa. Kirkon skandaalit ovat vähentäneet nuorten halukkuutta ryhtyä papeiksi, mikä on nostanut pappien keski-iän 70-vuoteen. Katolinen kirkko on paikannut pappispulaansa palkkaamalla pappeja ulkomailta sekä hyödyntämällä maallikkojen apua syrjäseuduilla. ==Irlannin kirkko== Anglikaaninen Irlannin kirkko on Irlannin toiseksi suurin uskonnollinen yhteisö heti katolisten jälkeen. Vuoden 2016 väestönlaskennan mukaan sillä oli jäseniä 126 400 eli hiukan alle 3 % väestöstä. ==Islam== Islam on Irlannin kolmanneksi suurin ja yksi nopeiten kasvavista uskonnoista. Muslimeiksi ilmoittautui 63 400 henkeä eli noin prosentti maan väestöstä. ==Tutkimuksia irlantilaisten uskonnollisuudesta== 16-29-vuotiaiden uskonnollisuutta käsitelleessä, tutkimuksessa jonka toteuttivat Lontoossa sijaitseva St Mary's University ja Institut Catholique de Paris, irlantilaisten nuorten havaittiin olevan Euroopan uskonnollisimpien joukossa. Tutkimuksen mukaan 54 % identifioitui katolisiksi, 5 % muiden kristillisten yhteisöjen kannattajina, 2 % ei-kristillisinä uskovaisina ja 39 % uskonnottomina. Kokonaisväestöstä vain 15 % osallistui uskonnollisiin toimituksiin säännöllisesti, mutta katolisten keskuudessa 24 % käy kirkossa viikoittain. Tutkimus hyödynsi dataa European Sosial Survey -kyselystä, joka toteutettiin vuosina 2014 ja 2016. European Sosial Survey -kyselytutkimuksen mukaan vuonna 2016 irlantilaisista aikuisista 36 % kävi kirkossa vähintään kerran viikossa. Irlantilaisista aikuisista 55,3 % rukoili kerran viikossa, mikä on huomattavasti enemmän kuin Euroopassa keskimäärin. ==Uskonto ja lainsäädäntö== Kirkon vallan vähentyessä Irlanti on tehnyt useita muutoksia lakeihinsa, joiden myös uskonnollisia kieltoja on poistettu laista. Homoseksuaalisuus poistui rikoslaista 1993. Avioero sallittiin vuonna 1996 ja homoavioliitot hyväksyttiin 2015. Vuonna 2018 Irlanti salli abortin. Irlanti poisti jumalanpilkan perustuslaistaan vuonna 2018. ==Lähteet== *
Judge Meets the King

Judge Meets the King on Tuomari Nurmion ja Knucklebone Oscarin vuonna 2018 julkaisema 7 tuuman EP-levy, jonka on julkaissut Weird Records yhteistyössä Stupido Recordsin kanssa. Levy julkaistiin toukokuussa 2018 Tavastia-klubilla Oscarin 25-vuotistaiteilijajuhlassa, joskin sitä myytiin jo hieman aikaisemmin Oscarin keikalla On the Rocksissa. ==Levyn tausta== Levy sai alkunsa siitä, että Nurmio ja Oscar päätyivät tekemään musiikkia TV 1:n ohjelmaan Vintage- valtakunta, jota tekevät Weird Antiques -kaupastaan tunnetut Mike Kairenius ja Tomppa Kekäläinen. Nämä halusivat tuottaa sarjan pohjalta singlen, jonka olisivat voineet laittaa jukeboxiinsa. Tulokseksi tuli kuitenkin EP, joka ei sinne mahdu. ==Tyylilaji== Levyn tyylilaji on gospel. Oscar on vähän aiemmin tehnyt yhteistyötä Lahden Gospelkuoron solistina toimineen Ira Multaharjun kanssa samoin kuin Holy Rock Voices -kuoron kanssa projektissa, jonka nimi on Preach! Nurmio taas on aivan uransa alussa levyttänyt variaation virrestä Oi Herra, jos mä matkamies maan, joka oli hänen uransa ensimmäisiä hittejä. Nurmio kertoi Suomen Kuvalehdelle levystä seuraavaa: Oscar totesi levystä seuraavaa: ==Kappaleet== Kappalelista Discogsin mukaan: ==Muusikot== Muusikot Discogsin mukaan: :*Tuomari Nurmio, kitara, laulu :*Knucklebone Oscar, kitara, laulu, saarnaus :*RK Hillside, kosketinsoittimet :*J. Salomaa, saksofoni :*J. Mathlin, rummut :*Vierailija: Ira Multaharju, laulu ==Tuotanto== Tuotanto Discogsin mukaan: :*Studiot: Suprovox Studios, Ambience Studios, Ático Mix Room, Virtalähde Mastering :*Kuvat: Jamo Katila :*Kannet: Wayward Hank ==Lähteet== ==Videot== *Tuomari Nurmio & Knucklebone Oscar: John the Revelator *Tuomari Nurmio & Knucklebone Oscar: Will the Circle Be Unbroken *Tuomari Nurmio & Knucklebone Oscar: God Almighty's Gonna Cut You Down *Tuomari Nurmio & Knucklebone Oscar: Fire and Brimstone Luokka:Tuomari Nurmion EP:t Luokka:Gospel
Kuusikko ja kuoleman varjot

Kuusikko ja kuoleman varjot on Yleisradion tuottama lasten televisiosarja vuodelta 1997. Sarjan ovat käsikirjoittaneet Kirsti ja Jaakko Manninen ja sen on ohjannut Jarmo Heikkinen. Kuusiosaisen jännitystarinan lapsirooleissa on myöhemmin näyttelijöinä ja muusikoina tunnetuksi tulleita nimiä. ==Juoni== Helsinki-Vantaan lentokentän lähestöllä asuvat viisi hyvin erilaista lasta ja Renny-koira joutuvat videontekokurssilla samaan työryhmään. He tallentavat kamerallaan vahingossa oudon tapahtuman, ja poliisikin kiinnostuu heidän videostaan. ==Rooleissa== == Lähteet == Luokka:1990-luvun suomalaiset lastenohjelmat Luokka:Yle TV1:n televisio-ohjelmat
Maria Kitola-Penttinen

Maria Kitola-Penttinen (o.s. Kitola, s. 24. kesäkuuta 1986 Turku) on suomalainen pesäpalloilija. Hän on pelannut naisten Superpesiksessä Turku- Pesiksen joukkueessa kaudella 2008 ja Jyväskylän Valossa kaudella 2010. Kaudella 2019 hän pelasi Superpesiksessä kasvattajaseuransa Mynämäen Vesan riveissä lyöjäjokerina. == Lähteet == Luokka:Suomalaiset pesäpalloilijat Luokka:Vuonna 1986 syntyneet Luokka:Elävät henkilöt
Johanna Käkönen

Johanna Käkönen (s. 27. toukokuuta 1992 Mynämäki) on suomalainen pesäpalloilija. Hän on pelannut naisten Superpesiksessä Turku-Pesiksen joukkueessa kausina 2011–2012, Rauman Lukossa kaudella 2013 ja Kankaanpään Mailassa kaudella 2015. Kaudella 2019 hän pelaa Superpesiksessä Mynämäen Vesan riveissä. Hänen kasvattajaseuransa on Laitilan Jyske, jota hän edusti vuoteen 2010 saakka. == Lähteet == Luokka:Suomalaiset pesäpalloilijat Luokka:Vuonna 1992 syntyneet Luokka:Elävät henkilöt
Henna Nurmi

Henna Nurmi (s. 3. tammikuuta 1992 Mynämäki) on suomalainen pesäpalloilija. Hänen kasvattajaseuransa on Laitilan Jyske. Hän on pelannut naisten Superpesiksessä kaudella 2019 Mynämäen Vesan riveissä, jota hän on edustanut vuodesta 2012 alkaen. Rauman Lukon joukkueessa hän pelasi viisi Superpesiksen ottelua kaudella 2017. == Lähteet == Luokka:Suomalaiset pesäpalloilijat Luokka:Vuonna 1992 syntyneet Luokka:Elävät henkilöt
Alain Blondel

Alain Blondel (s. 7. joulukuuta 1962 Le Petit-Quevilly, Seine-Maritime) on ranskalainen kymmenottelun Euroopan-mestari. Blondel sijoittui Stuttgartin EM- kilpailuissa 1986 kymmenottelussa kahdeksanneksi, Rooman MM-kilpailuissa 1987 seitsemänneksi ja Soulin olympialaisissa 1988 kuudenneksi. Hän oli vuonna 1990 Talencen kymmenottelussa kolmas ja Splitin EM-kilpailuissa 1990 viides. Seuraavana vuonna hän oli kymmenottelun Euroopan cupissa kolmas ja Tokion MM- kilpailuissa 1991 kolmastoista Vuonna 1992 hän sijoittui Barcelonan olympialaisissa viidenneksitoista ja Talencen ottelussa kolmanneksi. Blondel keskeytti seitsenottelun Toronton sisäratojen MM-kilpailuissa 1993. Hän sijoittui samana vuonna kolmanneksi Euroopan cupissa ja viidenneksi Stuttgartin MM-kilpailuissa. Hän saavutti seitsenottelussa pronssia sisäratojen EM-kilpailuissa Pariisissa 1994 pistein 6084. Hän voitti samana vuonna kymmenottelun Euroopan-mestaruuden Helsingissä ennätyspisteillään 8453. Talencen ottelussa hän sijoittui 1994 ja 1995 kolmanneksi. Hän keskeytti kymmenottelun Göteborgin MM-kilpailuissa 1995. ==Henkilökohtaiset ennätykset== :Lähteet: IAAF, Tilastopaja ;Ulkoradat Laji Tulos Paikka Ajankohta 100 m 10,74 Stuttgart 27.8.1986 400 m 47,44 Soul 28.9.1988 1 500 m 4.09,90 Split 29.8.1990 110 m aidat 14,07 Aix-les-Bains 8.8.1986 Korkeushyppy 203 Barcelona 5.8.1992 Seiväshyppy 540 Helsinki 13.8.1994 Pituushyppy 747 Rooma 3.9.1987 Kuulantyöntö 14,06 Stuttgart 19.8.1993 Kiekonheitto 45,74 Stuttgart 20.8.1993 Keihäänheitto 66,52 Bordeaux 8.5.1994 Kymmenottelu 8453 Helsinki 13.8.1994 ;Sisäradat Laji Tulos Paikka Ajankohta 60 m 7,12 Pariisi 11.3.1994 1 000 m 2.36,77 Pariisi 12.3.1994 60 m aidat 8,00 Pariisi 12.3.1994 Korkeushyppy 201 Zaragoza 2.3.1991 Seiväshyppy 530 Pariisi 12.3.1994 Pituushyppy 727 Toronto 13.3.1993 Kuulantyöntö 13,92 Toronto 13.3.1993 Seitsenottelu 6087 Zaragoza 3.3.1991 == Lähteet == Luokka:Ranskalaiset yleisurheilun moniottelijat Luokka:Vuonna 1962 syntyneet Luokka:Elävät henkilöt